న్యూఢిల్లీ, మార్చి 22: సమాజంలోని అన్ని వర్గాలకు అభివృద్ధి ఫలాలు అందకుంటే ఆ ప్రగతికి అర్థమే లేదని కేంద్ర సమాచార ప్రసార, పట్టణాభివృద్ధి శాఖల మంత్రి వెంకయ్యనాయుడు స్పష్టం చేశారు. సంపద పంపిణీ ఎంత ప్రధానమో.. సంపద సృష్టి కూడా అంతే కీలకమని తేల్చిచెప్పారు. బుధవారమిక్కడ ఆలిండియా మేనేజ్మెంట్ అసోసియేషన్ (ఏఐఎంఏ) నిర్వహించిన జాతీయ నాయకత్వ సదస్సులో ఆయన ప్రసంగించారు. ‘సంపద పంచాలంటే ముందు సంపద సృష్టించుకోవాలి. లేదంటే రుణగ్రస్తులమై దివాలా తీస్తాం. ప్రపంచంలో చాలా దేశాలు, ప్రభుత్వాలు ఇలాగే అప్పులపాలయ్యాయి. సంపదను సృష్టించుకోకపోతే మనం పేదరికాన్ని మాత్రమే పంపిణీ చేయగలం’ అని పేర్కొన్నారు. ఎకానమీలో పదేళ్లలో జపాన్ను భారత అధిగమిస్తుందని, అసలైన పోటీ చైనా, భారత మధ్యే ఉంటుందని చెప్పారు. సమ్మిళిత అభివృద్ధి ఎజెండాకు మోదీ ప్రభుత్వం కట్టుబడి ఉందన్నారు. నోట్ల రద్దు దరిమిలా యూపీ అసెంబ్లీ ఎన్నికల్లో బీజేపీకి లభించిన భారీ విజయానికి ప్రాధాన్యం ఏర్పడిందని చెప్పారు. ప్రజలంతా అభివృద్ధిని కాంక్షిస్తున్నారనడానికి ఇది రుజువన్నారు. నోట్ల రద్దును ఆర్థిక నిపుణులు, రాజకీయ పార్టీలు తీవ్రంగా వ్యతిరేకించాయని గుర్తుచేశారు. అయినా ప్రజలు దానిని పూర్తిగా సమర్థించారని చెప్పారు. ప్రజాతీర్పును చూసిన తర్వాతైనా విపక్షాలు నకారాత్మక రాజకీయాలు మాని.. నిర్మాణాత్మక రాజకీయాలు చేయాలని హితవు పలికారు. ‘పార్లమెంటు సజావుగా నడుస్తున్నందుకు చాలా సంతోషంగా ఉంది. పార్లమెంటరీ ప్రజాస్వామ్యంలో ఇతరులను విమర్శించడానికి, వారి తప్పులను వేలెత్తిచూపేందుకు అవకాశం ఉంటుంది. ప్రభుత్వాన్ని విమర్శించడం.. పార్లమెంటును అడ్డుకోవడం వేర్వేరు’ అని వెంకయ్య పేర్కొన్నారు.
newdhilly, marchi 22: samaajamlooni anni vargaalaku abhivruddhi phalaalu andakunte aa pragatiki arthame ledani kendra samachara prasara, pattanaabhivruddhi saakhala mantri venkayyanaayudu spashtam chesaru. sampada pampinee entha pradhaanamo.. sampada srushti kuudaa anthe keelakamani telchicheppaaru. budhavaramikkada alindia management asosiation (aima) nirvahinchina jaateeya nayakatva sadassulo aayana prasanginchaaru. ‘sampada panchalante mundu sampada srushtinchukovali. ledante runagrastulamai diwala teestam. prapanchamlo chala deshaalu, prabhutvaalu ilaage appulapalayyayi. sampadanu srushtinchukokapothe manam paedarikaanni matrame pampinee cheyagalam’ ani perkonnaru. ekaanameelo padellalo japaannu bhaarata adhigamistundani, asalaina poty chaina, bhaarata madhye untundani cheppaaru. sammilita abhivruddhi ezendaaku modii prabhutvam kattubadi undannaaru. notla raddu darimila up assembley ennikallo beejeepeeki labhinchina bhari vijayaaniki praadhaanyam erpadindani cheppaaru. prajalantaa abhivruddhini kankshistunnaranada idhi rujuvannaru. notla raddunu aardhika nipunulu, rajakeeya paarteelu teevramgaa vyatirekinchaayani gurtuchesaaru. aina prajalu daanini puurtigaa samarthinchaarani cheppaaru. prajaatiirpunu chusina tarvaatainaa vipakshaalu nakaaraatmaka rajakeeyaalu maani.. nirmaanaatmaka rajakeeyaalu cheyalani hitavu palikaaru. ‘paarlamentu sajavuga nadustunnanduku chala santoshamgaa undi. parlamentary prajaaswaamyamlo itarulanu vimarsinchadaaniki, vaari tappulanu velettichupenduku avakaasam untundi. prabhutvaanni vimarsinchadam.. paarlamentunu addukovadam ververu’ ani venkayya perkonnaru.